
 25.3.2011
 BG
 Официален вестник на Европейския съюз
 L 79/7
 РЕГЛАМЕНТ ЗА ИЗПЪЛНЕНИЕ (ЕС) No 292/2011 НА КОМИСИЯТА
 от 23 март 2011 година
 за определяне на коефициент на разпределение, отхвърляне на допълнителни заявления и закриване на периода за подаване на заявления за наличните количества извънквотна изоглюкоза, предназначени за продажба на пазара на Съюза при намалена такса за свръхпроизводство
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕО) No 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти („Общ регламент за ООП“) (1),
 като взе предвид Регламент (ЕС) No 222/2011 на Комисията от 3 март 2011 г. за определяне на извънредни мерки относно пускането на извънквотна захар и изоглюкоза на пазара на Съюза при намалена такса за свръхпроизводство за пазарната 2010/2011 година (2), и по-специално член 5 от него,
 като има предвид, че:
 (1)
 Количествата, включени в заявленията за сертификат за извънквотна изоглюкоза, подадени от 14 март 2011 г. до 18 март 2011 г., за които е съобщено на Комисията, надвишават пределните граници, определени в член 1 от Регламент (ЕС) No 222/2011.
 (2)
 Следователно, в съответствие с член 5 от Регламент (ЕС) No 222/2011, е необходимо да се определи коефициент на разпределение, който държавите-членки да прилагат към количествата, включени във всяко заявление за сертификат, за което се съобщава, да се отхвърлят заявленията, за които все още не е съобщено, и да се закрие периодът за подаване на заявления.
 (3)
 За да се даде възможност за действие преди издаване на сертификатите, за които са подадени заявления, настоящият регламент следва да влезе в сила в деня на публикуването му в Официален вестник на Европейския съюз,
 ПРИЕ НАСТОЯЩИЯ РЕГЛАМЕНТ:
 Член 1
 Количествата, за които са подадени заявления за сертификат за извънквотна изоглюкоза в съответствие с Регламент (ЕС) No 222/2011 от 14 март 2011 г. до 18 март 2011 г. и които са съобщени на Комисията, се умножават по коефициент на разпределение в размер на 51,126352 %. Заявленията за сертификат, подадени от 21 март 2011 г. до 25 март 2011 г., се отхвърлят и периодът за подаване на заявления за сертификат се закрива, считано от 28 март 2011 г.
 Член 2
 Настоящият регламент влиза в сила в деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави-членки.
 Съставено в Брюксел на 23 март 2011 година.
 За Комисията, от името на председателя,
 José Manuel SILVA RODRÍGUEZ
 Генерален директор на Генерална дирекция „Земеделие и развитие на селските райони“
 (1) ОВ L 299, 16.11.2007 г., стр. 1.
 (2) ОВ L 60, 5.3.2011 г., стр. 6.
 